***Kappløp med tiden*** (originaltittel: *Midnight Run*) er en amerikansk action-krim-komedie og «buddy-film» fra 1988 regissert og produsert av Martin Brest. Filmen handler om en dusørjeger som må fakke en hvitsnippforbryter og frakte ham fra New York til Los Angeles. Der skal han etter planen brukes som vitne mot mafiaen. Hovedrollene spilles av Robert De Niro og Charles Grodin, mens sentrale biroller spilles av Yaphet Kotto, John Ashton, Dennis Farina, Philip Baker Hall og Joe Pantoliano. 

Filmen ble godt mottatt av filmkritikerne og ble en moderat publikumssuksess.

Handling
--------

Jack Walsh (Robert De Niro) er en smålurvete ekspolitimann som lever av å hente inn forbrytere (dusørjeger) som har brutt kausjonsbetingelsene. Jonathan (Charles Grodin) er regnskapsføreren som har lurt mafiaen og som nå skjuler seg i New York. Jack får i oppdrag av sin tvilsomme arbeidsgiver å fakke Jonathan for å overbringe ham til myndighetene i Los Angeles. Ting kompliseres når oppdraggiveren i tillegg hyrer en annen av sine ansatte til å pågripe Jonathan. Jack klarer å pågripe Jonathan, men ganske snart oppdager de at de har både FBI og mafiaen i hælene og blir dermed tvunget på flukt. FBI ønsker at han skal vitne mot mafiaen, mens mafiaen ønsker å likvidere ham. De to blir i løpet av flukten gode venner.

Om filmen
---------

*Kappløp med tiden* ble innspilt høsten 1987 og vinteren 1988. Opptakene ble gjort ulike steder i Arizona, New York, Chicago, Las Vegas og Michigan. Elvescenen ble innspilt i New Zealand.

### Filmkritikerne

Filmen ble meget godt mottatt av kritikerne, noe som gjenspeiles av at den har fått hele 94 % på Rotten Tomatoes og 78% på Metacritic. Den amerikanske filmanmelderen Roger Ebert gav den 3,5 av 4 oppnåelig stjerner.

VGs anmelder gav den terningkast fire og skrev blant annet at: «*Det som gleder i filmen, er god skuespillerkunst i en ublodig og tidvis meget vellaget og troverdig krim. I negativ retning trekker tendenser til uttværing, og følgelig at filmen ikke helt holder nerven gjennom to timers spilletid*». Også Dagbladets anmelder gav den terningkast fire. Det norske DVD-nettstedet CINERAMA gav filmen terningkast fire i 2001. Anmelderen skrev følgende: «*Plotet i Midnight Run er på ingen måte revolusjonerende, men det skaper tilstrekkelig med spenning og morsomme situasjoner til at det kan bli en grei film av det. De helt store høydepunktene er fraværende og en spilletid på litt over to timer blir kanskje litt i lengste laget, men riktig kjedelig blir det liksom aldri*». DVDarkivet gav den 8 av 10 stjerner i 2001. Anmelderen skrev blant annet at: «*Den har ingen original historie. Men den er særdeles vellykket på komedieplanet. Kjappe replikker veksles stort sett hele tiden*».

### Popularitet

Filmen innbrakte $81,6 millioner på verdensbasis, hvorav $38,4 millioner i USA. Den havnet på 27.-plass over de mest innbringende filmene i USA i 1988.

Produksjonskostnadene var på ca $30 millioner.

### Utmerkelser

Charles Grodin ble tildelt prisen for beste skuespiller ved Valladolid International Film Festival i Spania. Det kan også nevnes at filmen ble nominert til to Golden Globes: For beste film og beste skuespiller (Robert de Niro).

Oppfølgere
----------

Den har fått tre oppfølgere som alle ble produsert for TV i 1994: *Another Midnight Run, Midnight Runaround* og *Midnight Run for Your Life.*

Rollebesetning
--------------

* Robert De Niro : Jack Walsh (Bounty-hunter)
* Charles Grodin : Jonathan Mardukas
* Yaphet Kotto : FBI-Agent Alonzo Mosely
* John Ashton : Marvin Dorfler (Bounty-hunter)
* Dennis Farina : Jimmy Serrano (Mafiaboss)
* Joe Pantoliano : Eddie Moscone
* Richard Foronjy : Tony Darvo
* Robert Miranda : Joey
* Jack Kehoe : Jerry Geisler
* Wendy Phillips : Gail
* Danielle DuClos : Denise Walsh
* Philip Baker Hall : Sidney
* Tom McCleister : Bill Wood

Referanser
----------

1. 1 2  ; besøksdato: 10. juli 2016.
2. 1 2 3 4 5  ; besøksdato: 10. juli 2016.
3. 1 2  ; besøksdato: 10. juli 2016.
4. 1 2 3 4 5 6 7   (på cs) *ČSFD*, 2001, Wikidata Q3561957,
5. 1 2  IMDb business
6. 1 2  BoxofficeMojo - Midnight Run
7. 1 2 3 4 5 6 7 8 9 10 11   Internet Movie Database, www.imdb.com[Hentet fra Wikidata]
8. ↑   «1988 Archives», verkets språk engelsk, besøkt 1. oktober 2023[Hentet fra Wikidata]
9. ↑
10. ↑  «Midnight Run». *Rotten Tomatoes* **(engelsk)**. Besøkt 23. oktober 2022.
11. ↑  Metacritic - Midnight Run
12. ↑  Ebert, Roger. «Midnight Run movie review & film summary (1988) | Roger Ebert». *www.rogerebert.com* **(engelsk)**. Besøkt 23. oktober 2022.
13. ↑  VG - De Niro i Storform (28.10.1988, s.41)
14. ↑  Dagbladet - Film på TV (24.2.1998)
15. ↑  «CINERAMA - Midnight Run (1.9.2001)». Arkivert fra originalen 4. mars 2016. Besøkt 15. august 2010.
16. ↑  DVDarkivet - Midnight Run (20.12.2001)
17. ↑  «The Numbers - Top-Grossing Movies of 1988». *The Numbers*. Besøkt 23. oktober 2022.
18. ↑  IMDb awards
19. ↑  «Midnight Run (1988) - IMDb». Besøkt 23. oktober 2022.

Eksterne lenker
---------------

* (en) *Kappløp med tiden* på Internet Movie Database Rediger på Wikidata

* (no) *Kappløp med tiden* hos Filmfront Rediger på Wikidata

* (no) *Kappløp med tiden* på NRK TV Rediger på Wikidata

* (sv) *Kappløp med tiden* i Svensk Filmdatabas Rediger på Wikidata

* (da) *Kappløp med tiden* i Danmark Nationale Filminstitut Rediger på Wikidata

* (en) *Kappløp med tiden* på AllMovie Rediger på Wikidata

* (fr) *Kappløp med tiden* på Allociné Rediger på Wikidata

* (nl) *Kappløp med tiden* på MovieMeter Rediger på Wikidata

* (en) *Kappløp med tiden* på Turner Classic Movies Rediger på Wikidata

* (en) *Kappløp med tiden* på American Film Institute Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica
 |